“Normativ-huquqiy hujjatlarni e’lon qilish va tarqatish, qonun hujjatlari ma’lumotlari elektron bazalari yaratish qoidalarini tasdiqlash to‘g‘risida”gi buyruqqa o‘zgartirish va qo‘shimchalar kiritish haqida

O‘zbekiston Respublikasining “Normativ-huquqiy hujjatlar to‘g‘risida”gi Qonuni (O‘zbekiston Respublikasi Oliy Majlisi palatalarining Axborotnomasi, 2012-y., 12-son, 333-modda) hamda O‘zbekiston Respublikasi Prezidentining 2011-yil 23-avgustdagi PQ-1602-son “O‘zbekiston Respublikasi Adliya vazirligi faoliyatini yanada takomillashtirish chora-tadbirlari to‘g‘risida”gi qarori (O‘zbekiston Respublikasi qonun hujjatlari to‘plami, 2012-y., 29-son, 329-modda)ga asosan buyuraman:
 1. O‘zbekiston Respublikasi adliya vazirining 2011-yil 12-dekabrdagi 264-mh-son “Normativ-huquqiy hujjatlarni e’lon qilish va tarqatish, qonun hujjatlari ma’lumotlari elektron bazalari yaratish qoidalarini tasdiqlash to‘g‘risida”gi buyrug‘i (ro‘yxat raqami 2290, 2011-yil 12-dekabr) (O‘zbekiston Respublikasi qonun hujjatlari to‘plami, 2011-y., 50-son, 520-modda)ga ilovaga muvofiq o‘zgartirish va qo‘shimchalar kiritilsin.
 2. Mazkur buyruq davlat ro‘yxatidan o‘tkazilsin va Idoraviy me’yoriy hujjatlarni davlat ro‘yxatidan o‘tkazish boshqarmasi (B. Boliyev) O‘zbekiston Respublikasi vazirliklari, davlat qo‘mitalari va idoralari normativ-huquqiy hujjatlarining davlat reyestriga tegishli yozuv kiritsin.
 3. Qonun hujjatlarini turkumlash va huquqiy axborot boshqarmasi (S. Nuriyev) ushbu normativ-huquqiy hujjatni barcha manfaatdor shaxslarga yetkazilishi va “O‘zbekiston Respublikasi qonun hujjatlari to‘plami — Sobraniye zakonodatelstva Respubliki Uzbekistan”da nashr etilishini ta’minlasin.
 4. Mazkur buyruq rasmiy e’lon qilingan kundan e’tiboran kuchga kiradi.
 5. Mazkur buyruq ijrosini nazorat qilish Qonunchilik bosh boshqarmasi boshlig‘i N. Jo‘rayev zimmasiga yuklansin.
 1. Buyruqning muqaddimasi quyidagi tahrirda bayon etilsin:
 “O‘zbekiston Respublikasining “Normativ-huquqiy hujjatlar to‘g‘risida”gi Qonuni (O‘zbekiston Respublikasi Oliy Majlisi palatalarining Axborotnomasi, 2012-y., 12-son, 333-modda), O‘zbekiston Respublikasi Prezidentining 2011-yil 23-avgustdagi PQ-1602-son “O‘zbekiston Respublikasi Adliya vazirligi faoliyatini yanada takomillashtirish chora-tadbirlari to‘g‘risida”gi qarori (O‘zbekiston Respublikasi qonun hujjatlari to‘plami, 2012-y., 29-son, 329-modda) hamda O‘zbekiston Respublikasi Vazirlar Mahkamasining 2000-yil 5-avgustdagi 304-son “Qonun hujjatlarini turkumlashni takomillashtirish va huquqiy axborotlarni tarqatishni tartibga solish chora-tadbirlari to‘g‘risida”gi qarori (O‘zbekiston Respublikasi Hukumati qarorlarining to‘plami, 2000-yil, 8-son, 47-modda)ga muvofiq buyuraman:”.
 2. Qoidalarda:
 a) muqaddima quyidagi tahrirda bayon etilsin:
 “Ushbu Qoidalar O‘zbekiston Respublikasining “Normativ-huquqiy hujjatlar to‘g‘risida”gi Qonuni (O‘zbekiston Respublikasi Oliy Majlisi palatalarining Axborotnomasi, 2012-y., 12-son, 333-modda), O‘zbekiston Respublikasi Prezidentining 2011-yil 23-avgustdagi PQ-1602-son “O‘zbekiston Respublikasi Adliya vazirligi faoliyatini yanada takomillashtirish choralari to‘g‘risida”gi qarori (O‘zbekiston Respublikasi qonun hujjatlari to‘plami, 2012-y., 29-son, 329-modda) hamda O‘zbekiston Respublikasi Vazirlar Mahkamasining 2000-yil 5-avgustdagi 304-son “Qonun hujjatlarini turkumlashni takomillashtirish va huquqiy axborotlarni tarqatishni tartibga solish chora-tadbirlari to‘g‘risida”gi qaroriga (O‘zbekiston Respublikasi Hukumati qarorlarining to‘plami, 2000-yil 8-son, 47-modda) muvofiq normativ-huquqiy hujjatlarni e’lon qilish va tarqatish, shuningdek qonun hujjatlari ma’lumotlari elektron bazalari (qonun hujjatlarining elektron ma’lumot tizimlari) yaratish tartibini belgilaydi.”;
 b) 2-banddagi “25-moddasiga” degan so‘zlar “29-moddasiga” degan so‘zlar bilan almashtirilsin;
 v) 3-bandning ikkinchi xatboshisi chiqarib tashlansin;
 g) quyidagi mazmundagi 31-band bilan to‘ldirilsin:
 “31. Vazirliklar, davlat qo‘mitalari, idoralar va mahalliy davlat hokimiyati organlari tomonidan ta’sis etilgan ta’sis hujjatlarida ularda ko‘rsatib o‘tilgan organlar tomonidan qabul qilingan normativ-huquqiy hujjatlarni rasman e’lon qilish nazarda tutilgan ommaviy axborot vositalari ularning rasmiy nashrlari hisoblanadi.
 Vazirliklar, davlat qo‘mitalari va idoralar normativ-huquqiy hujjatni “O‘zbekiston Respublikasining qonun hujjatlari to‘plami”da rasman e’lon qilingunga qadar o‘zlarining rasmiy nashrlarida e’lon qilgan taqdirda bu haqda e’lon qilingan kundan kechikmay, rasmiy nashr rekvizitlarini ko‘rsatgan holda O‘zbekiston Respublikasi Adliya vazirligiga ma’lum qiladilar.”;
 d) o‘zbek tilidagi matnning 6-bandi ikkinchi xatboshisidagi “tadrijiy” degan so‘z “xronologik” degan so‘z bilan almashtirilsin;
 e) o‘zbek tilidagi matnning 7-bandi quyidagi tahrirda bayon etilsin:
 “7. Rasmiy nashrlarda e’lon qilinadigan normativ-huquqiy hujjatlar ushbu hujjatni qabul qilgan organ tomonidan rasman yuborilgan (rasmiy tarqatma) normativ-huquqiy hujjat matniga muvofiq bo‘lishi kerak.”;
 j) 9-band quyidagi tahrirda bayon etilsin:
 “9. Hajmi katta bo‘lgan normativ-huquqiy hujjatlarning matni rasmiy davriy nashrlarga kiritilmasligi mumkin. Bunda ular rasmiy davriy nashrlarga ilova ko‘rinishida yoki ularni qabul qilgan organlar tomonidan alohida nashr shaklida e’lon qilinishi kerak.”;
 z) 14-band “norasmiy” degan so‘zdan keyin “bosma” degan so‘z bilan to‘ldirilsin;
 i) 15-banddagi “21-moddasida” degan so‘zlar “25-moddasida” degan so‘zlar bilan almashtirilsin;
 k) 21-band quyidagi tahrirda bayon etilsin:
 “21. Davlat boshqaruvi organlari, mahalliy davlat hokimiyati organlari tomonidan normativ-huquqiy hujjatlar rasmiy veb-saytga normativ-huquqiy hujjat rasman e’lon qilingandan keyin ikki kundan kechikmay joylashtirilishi kerak.”;
 l) 25-band quyidagi tahrirda bayon etilsin:
 “25. O‘zbekiston Respublikasi QHMMBga:
 O‘zbekiston Respublikasi Konstitutsiyasi va qonunlari;
 O‘zbekiston Respublikasining xalqaro shartnomalari;
 O‘zbekiston Respublikasi Oliy Majlisi palatalarining qarorlari;
 O‘zbekiston Respublikasi Konstitutsiyaviy sudining qarorlari;
 O‘zbekiston Respublikasi Prezidentining farmonlari, qarorlari va farmoyishlari;
 O‘zbekiston Respublikasi Vazirlar Mahkamasining qarorlari;
 idoraviy normativ-huquqiy hujjatlar;
 mahalliy davlat hokimiyati organlari qarorlari matnlari kiritiladi.
 QHMMBga sudlarning qarorlari va texnik jihatdan tartibga solish sohasidagi normativ hujjatlar matnlari ham kiritilishi mumkin.”;
 m) 28-banddagi “qo‘llanmasi va alfavit predmetli” degan so‘zlar “ma’lumotnomasi va alifbo-predmetli” degan so‘zlar bilan almashtirilsin;
 n) 32-band quyidagi tahrirda bayon etilsin:
 “32. Agar normativ-huquqiy hujjatni rasmiy nashrlarda e’lon qilishda uning matnida normativ-huquqiy hujjat rasmiy tarqatmasiga taqqoslaganda xatolarga, matbaa xatosiga, boshqa noaniqlarga yo‘l qo‘yilgan taqdirda, ular aniqlangandan keyin nashrning eng yaqindagi sonida tegishli tuzatishlar e’lon qilinadi.
 Agar kodekslar va qonun hujjatlari to‘plamlarining rasmiy nashrlarida normativ-huquqiy hujjatlar e’lon qilinishining rasmiy manbai bilan taqqoslaganda xatolarga, matbaa xatolariga, boshqa noaniqliklarga yo‘l qo‘yilgan taqdirda noshir tomonidan ular aniqlangan kundan boshlab 30 kalendar kundan ortiq bo‘lmagan muddatda respublika davriy nashrlarida (gazetalar, jurnallar va shu kabilarda) tegishli tuzatishlar e’lon qilinadi.
 Agar norasmiy nashrlarda (gazetalar, jurnallar va shu kabilarda) normativ-huquqiy hujjatlar e’lon qilinishining rasmiy manbai bilan taqqoslaganda xatolarga, matbaa xatolariga, boshqa noaniqliklarga yo‘l qo‘yilgan bo‘lsa, noshir tomonidan ular aniqlangan kundan boshlab 30 kalendar kundan ortiq bo‘lmagan muddatda respublika davriy nashrlarida (gazetalar, jurnallar va shu kabilarda) yoki norasmiy nashrning navbatdagi sonini e’lon qilishda (chiqarishda) tegishli tuzatishlar e’lon qilinadi. 
 Agar qonunchilik ma’lumotlari elektron bazalarida normativ-huquqiy hujjatlar e’lon qilinishining rasmiy manbai bilan taqqoslaganda xatolarga, matbaa xatolariga, boshqa noaniqliklarga yo‘l qo‘yilgan taqdirda, ular darhol bartaraf etilishi kerak.”.
 3. Mazkur o‘zgartirish va qo‘shimchalar O‘zbekiston matbuot va axborot agentligi hamda O‘zbekiston Respublikasi Aloqa, axborotlashtirish va telekommunikatsiya texnologiyalari davlat qo‘mitasi bilan kelishilgan.